Document ID: 32011R0476

KOMISIJAS ĪSTENOŠANAS REGULA (ES) Nr. 476/2011
(2011. gada 17. maijs),
ar ko groza Padomes Regulu (ES) Nr. 57/2011 attiecībā uz nozvejas limitiem tūbīšu zvejai ES ūdeņos ICES IIa, IIIa un IV zonā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2011. gada 18. janvāra Regulu (ES) Nr. 57/2011, ar ko 2011. gadam nosaka konkrētu zivju krājumu un zivju krājumu grupu zvejas iespējas, kuras piemērojamas ES ūdeņos un - attiecībā uz ES kuģiem - konkrētos ūdeņos, kas nav ES ūdeņi (1), un jo īpaši tās 5. panta 4. punktu,
tā kā:
(1)
Regulas (ES) Nr. 57/2011 IA pielikumā ir noteikti tūbīšu nozvejas limiti ES ūdeņos ICES IIa, IIIa un IV zonā.
(2)
Saskaņā ar Regulas (ES) Nr. 57/2011 IID pielikuma 4. punktu Komisijai jāpārskata 2011. gadam noteiktā kopējā pieļaujamā nozveja (KPN) un kvotas tūbīšu zvejai minētajās zonās, pamatojoties uz Starptautiskās Jūras pētniecības padomes (ICES) un Zivsaimniecības zinātnes, tehnikas un ekonomikas komitejas (ZZTEK) ieteikumiem.
(3)
ICES2011. gada 21. februārī sniedza ieteikumu par katru no septiņiem pārvaldības apgabaliem, kas noteikti Regulas (ES) Nr. 57/2011 IID pielikumā. ZZTEK izvērtēja šo ICES ieteikumu un 2011. gada 24. februārī nosūtīja Komisijai savus secinājumus. Saskaņā ar minēto ieteikumu nozvejas limits 1. pārvaldības apgabalā jāpalielina līdz 320 000 tonnu un nozvejas limits 2. pārvaldības apgabalā jāsamazina līdz 34 000 tonnu. Turklāt ZZTEK uzskatīja par lietderīgu 4. un 6. pārvaldības apgabalā noteikt nozvejas limitu attiecīgi 10 000 tonnu un 420 tonnu apmērā.
(4)
ZZTEK uzskatīja, ka 3. un 7. pārvaldības apgabalā jānosaka nulles apjoma nozvejas limits. Tomēr 2011. gada 17. martā iesniegtajā papildu ieteikumā ZZTEK norādīja, ka 3. pārvaldības apgabalā būtu pieļaujams nozvejas limits 10 000 tonnu apmērā, lai veiktu kontrolzveju minētajā apgabalā.
(5)
Tāpēc attiecīgi jāgroza Regulas (ES) Nr. 57/2011 IA pielikums.
(6)
Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO REGULU.
1. pants
Regulas (ES) Nr. 57/2011 IA pielikumu groza saskaņā ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 17. maijā

Labels: 11
19
6
20